เรื่องร้องเรียน: แจ้งปัญหาเรื่องพื้นผิวถนนและปัญหาน้ำท่วมในซอยรามคำแหง21 เขตวังทองหลาง  1.เรื่องสภาพถนนในซอยรามคำแหง21 ปัจจุบันมีสภาพที่ทรุดโทรมมาก เป็นเวลากว่า15ปีแล้ว ก่อนช่วงโควิดทางเขตวังทองหลางได้เข้ามาทำประชาพิจารณ์เรื่องการซ่อมแซมพื้นผิวแล้วเรื่องก็เงียบหายไป ประชาชนที่ใช้เส้นทางนี้สัญจรประสพปัญหาเยอะมาก  2.เรื่องปัญหาน้ำท่วมในซอย ถ้ามีฝนตกหนักน้ำจะท่วมสูงในซอยทันที ทั้งๆที่ซอยนี้อยู่ใกล้บึงพระราม9 และอุโมงค์ยักษ์พระราม9
การดำเนินการของเจ้าหน้าที่: ซอยรามคำแหง21 หรือซอยนวศรีเป็นซอยส่วนบุคคล โดยสำนักงานเขตได้มีหนังสือประสานเจ้าของที่ดินแล้วเพื่อให้กรุงเทพมหานครใช้ประโยชน์ในที่ดินเพื่อสามารถนำงบประมาณมาปรับปรุงได้ตามระเบียบของทางราชการ และเพื่อเป็นการแก้ไขปัญหาน้ำรอการระบายโดยสำนักงานเขตวังทองหลางได้ติดตั้งเครื่องสูบน้ำไว้บริเวณกลางซอย
ความเห็นของผู้แจ้ง: ปัญหาเกิดขึ้นนับสิบปีแล้วครับ ควรเร่งหาทางประสานหรือแก้ไขให้ลุล่วง ซอยนี้เป็นซอยหลักที่ประชาชนใช้ในการสัญจร
พื้นที่: แขวงพลับพลา เขตวังทองหลาง กรุงเทพมหานคร